Magdalena Villaba

**Si Magdalena Vicente Alonso Villaba** (Hulyo 22, 1928 - Setyembre 11, 2023) sarong Filipinang administrador asin pilosopo sa edukasyon. Bisto siya bilang saro sa pinaka respetadong akademiko sa larangan kan pilosopiya sa nasyon. Nagpublikar siya nin nagkapirang libro asin artikulo na nakatutok sa pilosopiyang Oriental asin pilosopiyang Kristiyano, na nagpapahiling kan marhay niyang pag intindi sa ispiritwal asin intelectwal na aspeto kan edukasyon. Katong 1987, tinawan siya kan Pro Ecclesia et Pontifice ni San Juan Pablo II, kaidto an pinakahalangkaw na onra na pwedeng itao sa sarong Katolikong layko. Dakula an naging kontribusyon niya sa pagpauswag kan pilosopiya asin edukasyon sa nasyon, asin siya naging inspirasyon sa mga estudyante, maestro, asin kapwa niyang iskolar. 

## Edukasyon
Si Magdalena Alonso Villaba nagtapos nin hayskul sa St. Paul College Manila. Naggradwar siya sa Unibersidad kan Santo Tomas na may Batsilyer sa Pilosopiya kan 1957, Master of Arts sa pilosopiya kan Marso 1968, asin Doctor of Philosophy kan Mayo 1976. An saiyang mataas na antas kan edukasyon nagtao saiya nin marhay na pundasyon sa pagtukdo asin panaliksik sa larangan kan pilosopiya. 

Dahil sa saiyang dedikasyon sa edukasyon, siya naging saro sa mga respetadong akademiko sa nasyon. An saiyang mga pag aaral asin panurat nag hatod ning dakulang impluwensya sa pag intindi kan pilosopiyang oriental asin kristiyano, lalo na sa konteksto kan edukasyon sa Pilipinas. 

Si **Magdalena Vicente Alonso Villaba** nagserbi bilang assistant dean asin dean kan *University of Santo Tomas Faculty of Arts and Letters* poon 1972 sagkod 1987. Pagkatapos, siya naging dean kan *University of Santo Tomas Graduate School* poon 1987 sagkod 1995. 

Sa saiyang pagretiro kan 1996, tinawan siya nin ranggong full professor asin dean emeritus bilang pagkilala sa saiyang dakulang kontribusyon sa akademya. Nagpadagos pa man siya sa pagtukdo sa Graduate School sagkod 2008, bisan pa sa edad na 80, na nagpapahiling kan saiyang dedikasyon sa edukasyon.

An saiyang disertasyon na “*Sarong Interpretasyon sa Doktrina nin Transmigrasyon*” ipinublikar kan Philippiniana Sacra kan 1976. Samantala, an saiyang master’s thesis na “*An Relasyon kan Atman-Brahman sa Upanishads*” ipinublikar man kan Unitas.

An mga panurat niya nagtao nin mahalagang ambag sa pag-intindi kan pilosopiyang Oriental, lalo na sa mga konsepto kan espiritwalidad asin pilosopiya kan Indiya.

## Kagadanan
Si **Magdalena Vicente Alonso Villaba** nagadan kan *Setyembre 11, 2023* sa edad na *95*. An saiyang kamatayon nagbilin nin dakulang kawalan sa larangan kan edukasyon asin pilosopiya sa Pilipinas, kun sain siya nakilalang saro sa mga pinakarespetadong iskolar.

## Bibliograpiya

* *Pilosopiya kan Sirangan* (1980, 1995) *Villaba, Magdalena A. (1996). Philosophy of the East. UST Publishing House. p.&nbsp;277.* ISBN*&nbsp;**.* 
* *Prelude to the Wisdom of the East* (1979) *Villaba, Magdalena (1979). Prelude to the wisdom of the East. University of the Philippines Diliman Main Library, Filipiniana Book Section. p.&nbsp;350. Retrieved 30 May 2023.*
* *An Misyon kan mga Babae: Sarong Pagbalik sa saindang Orihinal na Papel* (1976) Villaba.&#x20;*The mission of women : a return to their original role*. .&#x20;Retrieved on 30 May 2023.
* *Sarong Interpretasyon kan Doktrina nin Transmigrasyon* (1975) Villaba.&#x20;*An interpretation of the doctrine of transmigration*. .&#x20;Retrieved on 30 May 2023.

## Mga Onra

* Pro Ecclesia et Pontifice (1987)

## Mga Reperensya

## Mga panluwas na sumpay

* Ika-7 na Kumbensyon kan Pagtiripon kan mga Pilosopo na Thomasian, Departamento nin Pilosopiya kan UST